PMIndiaData/PMIndiaSum huggingface dataset:
وزیر اعظم میسور یونیورسٹی کے صد سالہ اجتماع 2020 سے خطاب کریں گے

نئی دہلی، 17 اکتوبر 2020: وزیر اعظم جناب نریندر مودی 19 اکتوبر کو صبح 11:15 بجے، ویڈیو کانفرنسنگ کے توسط سے، میسور یونیورسٹی کے صد سالہ اجتماع 2020 سے خطاب کریں گے۔ کرناٹک کے گورنر، یونیورسٹی کے دیگر عہدیداران کے ساتھ اس اجتماع میں شرکت کریں گے۔ سنڈیکیٹ اور اکیڈمک کونسل کے اراکین، اراکین پارلیمنٹ، اراکین اسمبلی، ایم ایل سی، قانونی افسران، ضلعی افسران، یونیورسٹی کے سابق وائس چانسلر حضرات، طلبا اور والدین اس اجتماع میں آن لائن طریقے سے شرکت فرمائیں گے۔ یونیورسٹی کے بارے میں میسور یونیورسٹی کا قیام 27 جولائی 1916 کو عمل میں آیا۔ یہ ملک کی چھٹویں اور ریاست کرناٹک کی اولین یونیورسٹی تھی۔ اس یونیورسٹی کا نعرہ ہے، ’نہی جنے نا سدری شام‘ جس کا مطلب ہے ’علم کے برابر کچھ نہیں‘۔ یہ یونیورسٹی سلطنت میسور کے صاحب بصیرت مہاراجہ، عزت مآب جناب نلواڈی کرشن راجا ودیار اور اس وقت کے دیوان سر ایم وی وسویسورا کے ذریعہ قائم کی گئی۔
پندرہویں جی-20 سربراہ کانفرنس

نئی دہلی:21 نومبر، 2020:وزیراعظم جناب نریندر مودی نے 21-22 نومبر 2020 کو سعودی عرب کے ذریعے منعقدہ 15ویں جی-20 سربراہ کانفرنس میں حصہ لیا۔ اس سربراہ کانفرنس میں 19 رکن ملکوں سے تعلق رکھنے والے سربراہان مملکت / حکومت کے سربراہان، یوروپی یونین، دیگر مدعو ملکوں اور بین الاقوامی تنطیموں نے حصہ لیا۔ کووڈ-19 وبا کے پیش نظر یہ سربراہ کانفرنس ورچوول طریقے سے منعقد کی گئی تھی۔ 2۔وزیراعظم نے مملکت سعودی عرب کے حکمراں اور ان کی قیادت کو اس برس جی-20 کی کامیاب صدارت کیلئے مبارکباد دی اور 2020 میں کووڈ-19 وبا کے پیش نظر پیدا شدہ چیلنجوں اور روکاوٹوں کے باوجود ورچوول طریقے سے دوسرے جی-20 سربراہ کانفرنس کے کامیاب انعقاد کرنے کیلئے ان کی ستائش کی۔ 3۔سعودی عرب کی صدارت کے تحت منعقدہ اس سربراہ کانفرنس کا اہم قصد تھا۔ سبھی کو 21ویں صدی میں مواقع عطا کرنا۔ اس سربراہ کانفرنس میں بنیادی طور سے کووڈ-19 وبا سے نمٹنے پر مزید دھیان مرکوز کیا گیا۔ دو دن کے اس سربراہ کانفرنس کے اہم ایجنڈے کے مطابق دو اجلاس منعقد کیے گئے۔ اس دوران کووڈ وبا پر قابو پانے، اقتصادی اصلاحات کرنے اور نوکریوں کو بحال کرنے اور ایک جامع، مستحکم اور پائیدار مستقبل بنانے پر توجہ مرکوز کی گئی۔ اس کے علاوہ ان دو دنوں میں وبا سے نمٹنے کی تیاریوں اور دنیا کے تحفظ پر بحث ومباحثہ بھی اس کا حصہ ہیں۔ 4۔وزیراعظم نریندر مودی نے کہاہے کہ کورونا وبا انسانی تاریخ میں ایک اہم موڑ ہے اور کووڈ وبا دوسری جنگ عظیم کے بعد کا سب سے بڑا چیلنج ہے۔ انہوں نے کہا کہ جی-20 ملکوں کو اپنی بات چیت کو صرف معیشت کو پٹری پر لانے، روزگار اور تجارت تک محدود نہ رکھ کر کرۂ ارض کے تحفظ پر بھی تبادلہ خیال کرنا چاہئے۔ انہوں نے اس کے لئے فیصلہ کن کارروائی کی اپیل کی اور کہا کہ ہم سبھی انسانیت کے مستقبل کے امین ہیں۔ 5۔وزیراعظم نے کہا کہ کورونا سے نمٹنے کے بعد، نیا عالمی اشاریہ بنانے کی ضرورت ہوگی، جس میں چار اہم اجزا شامل ہیں۔ اس کے مطابق بڑے پیمانے پر صلاحیتیں تیار ہوں، تکنیک کی رسائی سماج کے ہر طبقے تک جائے، شفاف نظام حکمرانی ہو اور کرہ ارض کے تحفظ کا جذبہ ہو۔ ان چاروں باتوں کو دھیان میں رکھ کر ہی جی-20 کے ممالک ایک نئی دنیا کی بنیاد رکھ سکتے ہیں۔ 6۔ وزیراعظم نے کہا کہ پچھلی دہائیوں میں پونجی اور مالیات پر زیادہ زور رہا ہے، لیکن اب ملٹی –اسکلنگ اور ری- اسکلنگ پر زور دینے کا وقت آگیا ہے تاکہ ا نسانی صلاحیتوں کو بڑے پیمانے پر تیار کیا جاسکے۔ یہ نہ صرف شہریوں کے وقار کو بڑھائے گا بلکہ ہمارے شہریوں کے سامنے آنے والے چیلنجوں کا سامنا کرنے کے لئے انہیں مزید لچیلا بنائیگا۔ انہوں نے یہ بھی کہا کہ نئی تکنیک کا کوئی بھی اندازہ زندگی کو آسان بنانے اور زندگی کے معیار پر پڑنے والے اس کے اثرات پر مرتکز ہونا چاہئے۔ 7۔جناب مودی نے حکمرانی کے نظام میں شفافیت کو بڑھانے کی اپیل کی تاکہ لوگوں میں خوداعتمادی کو بڑھایا جاسکے اور وہ سبھی مشترکہ طور سے چیلنجوں سے مقابلہ کرنے کیلئے تحریک پائیں۔ انہوں نے یہ بھی کہا کہ ہمیں خود کو ماحولیات اور فطرت کا مالک نہ سمجھ کر اس کا محافظ اور امین بننا چاہئے۔ یہ ہمیں ایک جامع اور صحتمند طرز زندگی کی جانب راغب کریگا۔ اس کے ایک ا صول کا بنچ مارک فی کس کاربن فٹ پرنٹ ہوسکتا ہے۔ 8۔وزیر اعظم نے مشورہ دیا کہ اب گھر سے ہی کام کو نپٹانا ہمارے مزاج میں آگیا ہے، اس لئے جی-20 ملکوں کو ایک ورچوول سکریٹریٹ کا قیام کرنا چاہئے، جس میں دستاویزوں کا ذخیرہ ہوسکے۔ 9۔15ویں جی-20 سربراہ کانفرنس 22نومبر 2020 تک جاری رہے گی اور اختتام پر قرار داد جاری کیے جائیں گے اور سعودی عرب کے ذریعے گروپ کی صدارت اٹلی کو سونپی جائے گی۔ ———————– م ن۔م ع۔ ع ن
وزیراعظم 21 جنوری کو سومناتھ میں نئے سرکٹ ہاؤس کا افتتاح کریں گے

نئی دہلی20، جنوری 2022 وزیراعظم جناب نریندر مودی 21 جنوری 2022 کو صبح 11 بجے ویڈیو کانفرنسنگ کے ذریعے سومناتھ میں نئے سرکٹ ہاؤس کا افتتاح کریں گے۔افتتاحی تقریب کےبعد وزیراعظم اس موقع پر موجود لوگوں سے خطاب بھی کریں گے۔ سومناتھ مندر کو دیکھنے کے لیے ہر سال بھارت اور باہری ممالک سے لاکھوں کی تعداد میں عقیدت مند آتے ہیں۔ نئے سرکٹ ہاؤس کی ضرورت اس لیے محسوس ہوئی، کیونکہ حکومت کا موجودہ دفتر مندر سے کافی دور واقع ہے۔ اس سرکٹ ہاؤس کو 30 کروڑ روپے کی لاگت سے بنایا گیا ہے اور یہ سومناتھ مندر کے قریب ہی واقع ہے۔ یہ اعلی درجے کی سہولیات سے لیس ہے، جس میں سوٹ، وی آئی پی اور ڈیلکس کمرے، کانفرنس روم، آڈیٹوریم ہال وغیرہ شامل ہیں۔ اسے اس طرح بنایا گیا ہے کہ ہر کمرے سے سمندر کا نظارہ کیا جاسکتا ہے۔
وزیر اعظم نے سوامی وویکا نند کو اُن کی جینتی کے موقع پر یاد کیا

نئی دہلی،12/جنوری وزیر اعظم جناب نریندر مودی نے سوامی وویکا نند کو ان کی جینتی کے موقع پر یاد کیا۔ وزیر اعظم نے کہا کہ ‘‘اٹھو، جاگو اور جب تک مقصد حاصل نہ ہوجائے ٹھہرو مت۔ قابل تعظیم سوامی وویکانند کی جینتی کے موقع پران مؤثر الفاظ اور ان کے بیش بہا خیالات کو یاد کرتا ہوں۔ انھوں نے خدمت اور ایثار کے نظریات پر زور دیا۔ نوجوانوں کی طاقت میں ان کا یقین غیر متزلزل تھا۔ سوامی وویکانند کے خیالات اور نظریات کروڑوں ہندوستانیوں، خصوصی طور پر ہمارے نوجوانوں کو تحریک اور توانائی دیتے ہیں۔ انھیں سے ہم نے ایک مضبوط، شاندار شمولیت والے ہندوستان اور ایک ایسے ہندوستان کی تعمیر کی تحریک حاصل کی جو متعدد شعبوں میں دنیا کی قیادت کرتا ہے’’۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔اگ۔ را )
وزیراعظم ‘‘21ویں صدی میں اسکولی تعلیم ’’ پرایک کانکلیوسے خطاب کریں گے

نئی دہلی ،10ستمبر : وزیراعظم جناب نریندرمودی ، 11ستمبر2020کو صبح 11بجے ، ویڈیوکانفرنسنگ کے ذریعہ قومی تعلیمی پالیسی ۔ 2020( این ای پی -2020) کے تحت ‘‘ اکیسویں صدی میں اسکولی تعلیم ’’ پرایک کانکلیو سے خطاب کریں گے ۔ وزارت تعلیم ، شکشا پرَوکے ایک ایک حصے کے طورپر 10اور11ستمبر ،2020کو اس دوروزہ کانکلیو کا انعقاد کرے گی ۔ اس سے قبل ، وزیراعظم جناب نریندرمودی نے 7اگست ، 2020کو ‘‘ این ای پی ۔2020کے تحت اعلیٰ تعلیم میں بدلاو ( ٹرانسفارمیشنل ) اصلاحات ، پرایک کانکلیو میں افتتاحی خطبہ دیاتھا۔ جناب نریندرمودی نے 7ستمبرکو ہی قومی تعلیمی پالیسی ۔2020پرگورنرس کی کانکلیو سے بھی خطاب کیاتھا۔ قومی تعلیمی پالیسی -2020، اکیسویں صدی کی پہلی تعلیمی پالیسی ہے جس کا اعلان گذشتہ تعلیمی قومی پالیسی 1986کے 34برس کے بعد کیاگیاہے ۔ این ای پی ۔2020 کے ذریعہ اسکولی اوراعلیٰ تعلیم سطح دونوں میں بڑی اصلاحات کی گئی ہیں ۔ نئی قومی پالیسی کا مقصد ہندوستان کو ایک مساوی اورمتحرک علمی معاشرے بناناہے ۔اس نے ہندوستان پرمبنی تعلیمی نظام کا تصورکیاہے جو ہندوستان کو عالمی سپرپاورمیں تبدیل کرنے میں براہ راست تعاون دے گی ۔ این ای پی 2020میں ملک میں اسکولی تعلیم میں بڑے پیمانے پر اصلاحات کی ہیں ۔ اسکول کی سطح پر 8سال تک کے بچوں کے لئے ابتدائی چائلڈ کیئر اینڈ ایجوکیشن ( ای سی سی ای ) کے یونیورسلائزیشن پرزوردیاہے :10+2اسکولی نصاب کے ڈھانچے کی جگہ 4+3+3+5نصاب میں تبدیل کرنا ہے ۔ اکیسویں صدی کے ہنر کو ، ریاضی پرمبنی سوچ اور سائنٹفک مزاج کو نصاب میں شامل کیاگیاہے ۔ اسکولی تعلیم کے لئے نئے جامع اور نیشنل کری کلرفریم ورک کافروغ :ٹیچرس کے لئے قومی پیشہ وارانہ معیار /اسٹینڈرڈ اور بچے کی 360ڈگری مجموعی ترقی کارڈ :اور چھٹی جماعت سے پیشہ وارانہ تعلیم کو شامل کرنا ہے ۔ این ای پی میں جس جامع تبدیلی کا مقصد ہے ، اس سے ملک کے تعلیمی نظام میں ایک بنیادی تبدیلی آئےگی اور ہندوستان کے وزیراعظم کے ذریعہ ایک نئے آتم نربھربھارت کے تصورکے لئے تعلیمی ایکوسسٹم میں نئی روح اور ماحول پیداکرنے میں مدد ملے گی ۔ اساتذہ کو مبارک باد پیش کرنے اور نئی تعلیمی پالیسی 2020کو آگے بڑھانے کے لئے 8مارچ سے 25ستمبر ،2020تک تعلیمی پَرو( تعلیمی فیسٹول ) بنایاجارہاہے ۔ قومی ایجوکیشن پالیسی 2020کے مختلف پہلووں سے متعلق مختلف ویبنار، ورچوول کانفرنسیز اور کانکلیو ملک بھرمیں منعقد کئے جارہے ہیں ۔
مرکزی سرکار کے ملازمین کے لئے دو فیصد مہنگائی بھتے کی کا بینی  منظوری

نئی دہلی ، 08 مارچ ۔وزیراعظم نریندر مودی کی صدارت میں ہونے والے مرکزی کابینہ کے اجلاس میں مرکزی سرکار کے ملازمین کے لئے مہنگائی بھتے کی اضافی قسط جاری کئے جانے اور پنشن یافتگان کو یکم جنوری 2018 سے مہنگائی بھتے کی اضافی قسط جاری کئے جانے کی منظوری دے دی گئی ۔ مہنگائی بھتے کی یہ منظوری مہنگائی کی بھرپائی کے لئے بنیادی تنخواہ / پنشن کے پانچ فیصد میں دو فیصد اضافے کی مظہر ہے ۔ اس اضافے سے مرکزی سرکار کے 48.41 لاکھ ملازمین اور 61.17 لاکھ پنشن یافتگان کو فائدہ حاصل ہوسکے گا۔ مہنگائی بھتے اور مہنگائی کی بھرپائی کے لئے دی گئی منظوری سے سرکاری خزانے کو 6077.72 کروڑروپے کا سالانہ کا بار برداشت کرنا ہوگا اور سال 19-2018 میں (جنوری 2018 سے فروری 2019 تک 14 ماہ کی مدت تک کے لئے ) 7090.68 کروڑروپے کی ادائیگی کرنی ہوگی۔ مہنگائی بھتے میں یہ اضافہ اس منظورشدہ فارمولے کے مطابق ہے ،جو ساتویں مرکزی تنخواہ کمیشن کی سفارشات پر مبنی ہے ۔
وزیر اعظم نے سائنس کے قومی دن پر سائنسدانوں کو مبارکباد دی

نئی دہلی،28فروری؍2022 وزیر اعظم جناب نریندر مودی نے سائنس کے قومی دن کے موقع پر سائنسدانوں کو مبارکباد دی ہے۔ ایک ٹویٹ میں وزیر اعظم نے کہا؛ ’’تمام سائنسدانوں اور سائنس کےقومی دن کے موقع پر شائقین کو قومی یوم سائنس کی مبارکباد۔آئیے ہم سائنس کے تئیں اپنی اجتماعی ذمہ داری کو پورا کرنے اورانسانی ترقی کے لیے سائنس کی طاقت سے فائدہ اٹھانے کے لیے اپنے عزم کی توثیق کریں۔ کل #من کی بات کے دوران میں نے یہی بات کہی ہے ۔
کابینہ نے مرکزی فہرست میں شامل دیگر پسماندہ طبقات کے سلسلے میں ذیلی زمرہ بندی سے متعلق معاملات کا جائزہ لینے کی غرض سے آئین کے آرٹیکل340 کے تحت تشکیل کردہ کمیشن کی مدت کار میں اضافے کو منظوری دی

نئی دہلی، 24 جون 2020، مرکزی کابینہ نے وزیراعظم جناب نریندر مودی کی قیادت میں اس کمیشن کی مدت کار میں توسیع کے سلسلے میں اپنی منظوری دے دی ہے ، جس کی تشکیل دیگر پسماندہ طبقات کی ذیلی زمرہ بندی کے معاملات کا جائزہ لینے کی غرض سے عمل میں آئی تھی۔ اس کمیشن کی مدت کار بڑھا کر 31 جنوری 2021 کردی گئی ہے۔ روزگار کی بہم رسانی کے مضمرات سمیت اثرات اوبی سی کی فہرست میں شامل وہ برادریاں، جو اوبی سی کے لیے دستیاب ریزرویشن اسکیم کے فوائد مرکزی حکومت کی اسامیوں اور مرکزی حکومت کے تحت تعلیمی اداروں میں داخلے کے سلسلے میں اب تک کوئی قابل ذکر فائدہ حاصل نہیں کرسکی ہیں، توقع کی جاتی ہے کہ انہیں کمیشن کی سفارشات کے نفاذ کے بعد خاطر خواہ فائدہ حاصل ہوگا۔ کمیشن سے توقع کی جاتی ہے کہ وہ دیگر پسماندہ طبقات سے متعلق مرکزی فہرست میں اس طرح کی حاشیے پر لائی گئی برادریوں کے استفادہ کی سفارشات پیش کرے گا۔ اخراجات اس سلسلے میں عائد ہونے والے اخراجات کا تعلق کمیشن کے قیام اور اس کے انتظامی لاگت سے ہے، جسے سماجی انصاف اور اختیار کاری کا محکمہ برداشت کرے گا۔ فوائد وہ تمام افراد اور ذاتیں / برادریاں، جو ایس ای بی سی کی مرکزی فہرست میں شامل ہیں اور مرکزی حکومت کی اسامیوں اور مرکزی حکومت کے تحت آنے والے تعلیمی اداروں میں داخلوں کے سلسلے میں او بی سی کے لیے دستیاب موجودہ اسکیم کے تحت اب تک کوئی قابل ذکر فائدہ حاصل نہیں کرسکی ہیں، انہیں اب فائدہ حاصل ہوسکے گا۔ نفاذ کا خاکہ کمیشن کی مدت کار میں توسیع کے احکامات اور کام کاج کی شرطوں وغیرہ کے سلسلے میں گزٹ کی شکل میں ایک حکم نامہ گزٹ کی شکل میں جاری کیا جائے گا، جو صدر جمہوریہ کی جانب سے جاری ہوگا اور اس پر صدر جمہوریہ کی منظوری حاصل کرنے کے بعد اس کا اجرا عمل میں آئے گا۔ پس منظر کمیشن کا قیام آئین ہند کے آرٹیکل 340 کے تحت صدر جمہوریہ ہند کی منظوری سے 2 اکتوبر 2017 کو عمل میں آیا تھا۔ یہ کمیشن جسٹس (سبکدوش) شریمتی جی روہنی کی سرکردگی میں تشکیل دیا گیا تھا اور اس نے 11 اکتوبر 2017 سے کام کرنا شروع کردیا تھا اور ا س کمیشن نے ان تمام ریاستوں/ مرکز کے زیر انتظام علاقوں کے ساتھ گفت وشنید کی ہے، جنہوں نے او بی سی میں ذیلی زمرہ بندی کی ہے۔ ساتھ ہی ساتھ کمیشن نے ریاستی پسماندہ طبقات کمیشنوں سے بھی گفتگو کی ہے۔ کمیشن نے اپنے طور پر رائے قائم کی ہے کہ ابھی اپنی جانب سے رپورٹ داخل کرنے میں کچھ مزید وقت درکار ہوگا، کیونکہ ابھی ایک ہی حقیقت کئی مرتبہ دہرائے جانے، تذبذب، ابہام، عدم مساوات اور املے وغیرہ کی غلطیاں موجودہ او بی سی فہرست میں موجود ہیں۔ ان تمام نقائض کو دور کیا جانا ہے، لہذا کمیشن نے اپنی کام کاج کی مدت میں 31 جولائی 2020تک کی توسیع کی خواست گاری کی تھی۔ تاہم ملک گیر لاک ڈاؤن اور کووڈ-19 وبائی مرض کے نتیجے میں سفر پر عائد پابندیوں کے نیتجے میں کمیشن کو، جو کام سونپا گیا تھا، وہ کام کمیشن بروقت مکمل نہیں کرسکا۔ لہذا کمیشن کی مدت کار مزید 6 مہینوں کے لیے یعنی 31 جنوری 2021 تک کے لیے بڑھادی گئی ہے۔
وزیر اعظم نے ڈی ڈی اے گراؤنڈ، دوارکا میں دسہرہ تقریبات میں شرکت کی

نئی دلّی، 08 اکتوبر / وزیر اعظم جناب نریندر مودی نے آج نئی دلّی کے دوارکا کے ڈی ڈی اے گراؤنڈ میں دسہرہ تقریبات میں شرکت کی۔ وزیر اعظم نے اپنے بھارتی ہم وطنوں کو وجے دشمی کی مبارک باد پیش کی۔ وزیر اعظم نے اس موقع پر خطاب کرتے ہوئے کہا کہ بھارت تہواروں کا ملک ہے۔ ہماری متحرک ثقافت کے باعث ہمارے بھارت کے کسی نہ کسی حصے میں کوئی نہ کوئی موقع تقریب ہمیشہ موجود رہتا ہے۔ بھارتیہ تہواروں کے ذریعہ ہم بھارتیہ ثقافت کے نمایاں پہلو ؤں کو مناتے ہیں۔ انہوں نے مزید کہا کہ ہم مختلف قسم کی موسیقی، رقص، گانے اور فنون کے بارے میں واقفیت حاصل کرتے ہیں۔ انہوں نے کہا کہ بھارت شکتی سادھنا کی سر زمین ہے۔ آخری نو دنوں میں ہم ماں کی پوجا کرتے ہیں۔ اس جذبے کو آگے بڑھاتے ہوئے انہوں نے خواتین کو با اختیار بنانے کے ساتھ ساتھ خواتین کے وقار پر بھی زور دیا۔ وزیر اعظم نے من کی بات کے دوران گھر کی لکشمی کا تذکرہ کرتے ہوئے اس دیوالی کو ناری شکتی کی تکمیل کے طور پر منانے کی تلقین کی۔ انہوں نے کہا کہ آج وجے دشمی ہے اور آج ہی ایئر فورس ڈے بھی ہے۔ انہوں نے مزید کہا کہ بھارت کو اپنی ایئر فورس پر فخر ہے۔ اب، جبکہ ہم مہاتما گاندھی کی 150 ویں جینتی منا رہے ہیں، وزیر اعظم نے اس وجے دشمی پر ایک درخواست کی ہے۔ انہوں نے عوام سے اس سال اسے ایک مشن کے طور پر لینے اور اسے پایہ تکمیل تک پہنچانے کے لئے کہا ہے۔ مشن یہ ہونا چاہئیے کہ خوراک کو ضائع نہ کیا جائے، توانائی کا تحفظ کیا جائے اور پانی کی بچت کی جائے۔ انہوں نے کہا کہ اگر ہمیں اکٹھا کرنے کی طاقت کو سمجھنا ہے تو ہمیں بھگوان شری کرشن اور بھگوان شری رام سے تحریک لینی ہو گی۔ وزیر اعظم نے دوارکا رام لیلا سوسائٹی کے ذریعہ منعقد کی گئی رام لیلا دیکھی۔ انہوں نے تقریب کے دوران بدی پر نیکی کی فتح کی علامت یعنی راون، کنبھ کرن اور میگھناد کے پتلے جلتے ہوئے بھی ملاحظہ کئے ۔ ۔۔۔۔۔۔  م۔ ر۔ ر۔
وزیراعظم نے کھیلو انڈیا گیمس کی کامیاب تکمیل پر آسام کی حکومت اور عوام کو مبارکباد دی ہے

نئیدہل۔26؍جنوری۔وزیراعظم جناب نریندر مودی نے آج اپنی من کی بات میں ’کھیلو انڈیا گیمس‘ کی کامیاب تکمیل پر آسام کی حکومت اور کھیلوں میں شرکت کرنے والوں کو مبارکباد دی ہے۔ وزیراعظم نے کہا کھیلو انڈیا گیمس میں مختلف ریاستوں کے تقریباً 6 ہزار کھلاڑیوں نے شرکت کی تھی۔ 80 ریکارڈ توڑے گئے اور ان 81 ریکارڈ میں سے 56 ریکارڈ ہماری بیٹیوں نے توڑے۔ انہوں نے کہا کہ 2018 میں جب ’کھیلو انڈیا گیمس‘ کی شروعات ہوئی تھی تو 3500 کھلاڑیوں نے اس میں شرکت کی تھی لیکن صرف تین برسوں میں کھلاڑیوں کی تعداد چھ ہزار سے زیادہ ہوگئی ہے۔ اس کامطلب یہ ہے کہ یہ تعداد تقریباً دوگنی ہوئی ہے۔ وزیراعظم نے آج ’من کی بات‘ میں کھیلوں میں شرکت کرنے والے بچوں اور ان کے والدین کے فیضان بخش واقعات بیان کیے۔ ان میں سے ایک تملناڈو کے یوگا ننتھن کی کہانی بھی تھی۔ وزیراعظم نے بتایا ’’یوگاننتھن تملناڈو میں بیڑیاں بنایا کرتا تھالیکن اس کی بیٹی پُرناشری نے ویٹ لفٹنگ میں سونے کا تمغہ جیت کر ہر ایک کا دل موہ لیا‘‘۔ انہوں نے ڈیویڈ کا بھی تذکرہ کیا جس نے گوہاٹی میں یوتھ گیمس میں سائیکلنگ میں200 میٹر کے اسپرنٹ مقابلے میں سونے کا تمغہ جیتا۔ ڈیویڈ جس کا تعلق کارنیکوبار سے ہے ، بہت بچپن میں ہی اپنے والدین سے محروم ہوگیا تھا۔ اس کے چچا اسے ایک فٹبالر بنانا چاہتے تھے اور اسی لئے انہوں نے اس کا نام مشہور فٹبالر ڈیویڈ بیکھم کے نام پر رکھا لیکن ڈیویڈ کو بچپن ہی سے سائیکلنگ کا شو ق تھا، اسے ’کھیلو انڈیا ‘ اسکیم کے تحت منتخب کیا گیا اور آج اس نے سائیکلنگ میں ایک نیا ریکارڈ قائم کیا ہے۔ انہوں نے ممبئی کی کرینہ شنکتا کی ترغیب دلانے والی کہانی سنائی ۔ کرینہ نے تیراکی میں 100 میٹر کے بریسٹ اسٹروک مقابلہ مکمل کیا اور 17 سال سے کم عمر کے کھلاڑیوں کے زمرے میں سونے کا تمغہ جیتا۔ اس طرح اس نے ایک نیا قومی ریکارڈ قائم کیا لیکن ایک زمانہ تھا جب کرینہ جو اس وقت دسویں کلاس کی طالب علم تھیں، اسے اپنے گھٹنے میں چوٹ آنے کی وجہ سے اپنی ٹریننگ ترک کرنی پڑی تھی لیکن کرینہ اور اس کی ماں نے ہمت نہیں ہاری اور نتیجہ آج اس کی کامیابی کی شکل میں ہم سب کے سامنے ہے۔ وزیراعظم نے کہا ’’ہم سب جانتے ہیں کہ قومی کھیل کود مقابلے ایسے مقابلے ہوتے ہیں جن میں کھلاڑیوں کو دوسری ریاستوں کے کلچر سے واقف ہونے کے علاوہ اپنی صلاحیت کے اظہار کا موقع بھی ملتا ہے۔ اس لئے ہم نے فیصلہ کیا ہے کہ’کھیلو انڈیا یونیورسٹی گیمس‘ ہر سال ’کھیلو انڈیا یوتھ گیمس ‘ کے طرز پر کرائے جائیں‘‘۔ اگلے مہینے ’کھیلو انڈیا یونیورسٹی گیمس‘ کا پہلا ایڈیشن 22فروری سے یکم مارچ تک کٹک اور بھوبنیشور، اڈیشہ میں منعقد ہوگا۔ ان مقابلوں میں شرکت کے لئے 3000 سے زیادہ کھلاڑیوں نے کوالیفائی کیا ہے۔ فٹ انڈیا وزیراعظم نے ’فٹ انڈیا اسکول‘ مہم کے اچھے نتائج کیلئے اس کی ستائش کی۔ انہوں نے کہا کہ 65000 سے زیادہ اسکولوں نے آن لائن رجسٹریشن کے ذریعے ’فٹ انڈیا اسکول‘ سرٹیفکیٹ حاصل کیے ہیں۔ انہوں نے ملک کے باقی اسکولوں پر زور دیا کہ وہ تعلیم کو جسمانی ورزش اور کھیل کود سے جوڑیں اور اس بات کو یقینی بنائیں کہ وہ ’فٹ اسکول‘ بن جائیں۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ج۔ع ن
کابینہ نے آتم نربھر بھارت روزگار یوجنا (آے بی آر وائی) کو منظوری دی

وزیر اعظم جناب نریندر مودی کی زیرصدارت مرکزی کابینہ نے آتم نربھربھارت روزگار یوجنا (اے بی آر وائی) کو رسمی شعبے میں ملازمت کو فروغ دینے اور آتم نربھربھارت پیکیج 3.0 کے تحت کووڈ ریکوری کے مرحلے کے دوران روزگار کے نئے مواقع پیدا کرنے کی ترغیب دینے کو منظوری دی ہے۔ کابینہ نے موجودہ مالی سال کے لئے 1،584 کروڑ روپئے کے اخراجات اور پوری اسکیم مدت 2020-2023 کے لئے 22،810 کروڑ روپئے کی منظوری دی ہے۔ اس اسکیم کی اہم خصوصیات اس طرح ہیں: حکومت ہند یکم اکتوبر ، 2020 کو یا اس کے بعد اور 30 جون 2021 تک شامل سبھی نئے ملازمین کو دو سال کی مدت کے لئے سبسڈی فراہم کرے گی۔ جن روزگار دینے والے اداروں میں 100 ملازمین ہیں وہاں مرکزی حکومت دو سال کی مدت کے لئے 12٪ ملازمین کی شراکت داری اور 12 فیصد آجروں کی شراکت داری (دونوں) تنخواہ بھتوں کا 24 فیصد ای پی ایف میں تعاون دے گی۔ جن روزگار دینے والے اداروں میں 100 سے زیادہ ملازمین ہیں وہاں مرکزی حکومت نئے ملازمین کے سلسلے میں دو سال کی مدت کے لئے ای پی ایف میں صرف 12٪ ملازمین کی شراکت داری دے گی۔ کوئی ملازم جس کی ماہانہ تنخواہ 15،000 روپئے سے کم ہے اور وہ کسی ایسے ادارے میں کام نہیں کر رہا تھا جو یکم اکتوبر 2020 سے پہلے ایمپلائیز پروویڈنٹ فنڈ آرگنائزیشن ( ای پی ایف او) سے اندراج شدہ تھا اور اس کے پاس اس مدت سے پہلے یونیورسل اکاونٹ نمبر یا ای پی ایف ممبر کھاتہ نمبر نہیں تھا، وہ اس فائدے کا مستحق ہو گا۔ کوئی بھی ای پی ایف رکن جس کے پاس یونیورسل اکاونٹ نمبر ہے اور اس کی ماہانہ تنخواہ 15،000 روپئے سے کم ہے اور اگر اس نے کووڈ وبا کے دوران 01-03-2020 سے 30-09-2020 کی مدت میں اپنی نوکری چھوڑ دی اور اسے ای پی ایف کے دائرے میں آنے والے کسی روزگار دینے والے ادارے میں 30-09-2020 تک روزگار نہیں ملا ہے، وہ بھی اس اسکیم کا فائدہ اٹھانے کا مستحق ہے۔ ارکان کے آدھار نمبر سے جڑے کھاتے میں ای پی ایف او الیکٹرانک طریقے سے اس تعاون کی ادائیگی کرے گا۔ اس اسکیم کے لئے ای پی ایف او ایک سافٹ وئیر تیار کرے گا اور ایک شفاف اور جوابدہ عمل بھی اپنایا جائے گا۔ ای پی ایف او اس بات کو یقینی بنانے کے لئے ایک مناسب طریقہ اپنائے گا کہ اے بی آر وائی اور ای پی ایف او کے ذریعہ نافذ کی گئی کسی دوسری اسکیم کے فوائد آپس میں اوورلیپنگ نہیں ہوئے ہیں۔
وزیر اعظم 23 نومبر کو اراکین پارلیمنٹ کے لئے کثیر منزلہ فلیٹوں کا افتتاح کریں گے

نئی دہلی، 21 نومبر 2020: وزیر اعظم جناب نریندر مودی 23 نومبر کو صبح 11 بجے اراکین پارلیمنٹ کے لئے تعمیر کیے گئے کثیر منزلہ فلیٹوں کا ویڈیو کانفرنسنگ کے توسط سے افتتاح کریں گے۔ اس موقع پر لوک سبھا کے اسپیکر جناب اوم برلا بھی موجود ہوں گے۔ یہ فلیٹ نئی دہلی میں ڈاکٹر بی ڈی مارگ پر واقع ہیں۔ یہ 76 فلیٹس تقریباً 80 برس سے زیادہ پرانے آٹھ بنگلوں کی زمین پر ازسر نو تعمیر کیے گئے ہیں۔ ان فلیٹوں کی تعمیر پر منظور شدہ رقم کا 14 فیصد پیسہ کم خرچ ہوا ہے اور کووِڈ۔19 وبائی مرض کے باوجود کافی کم عرصے میں یہ کام مکمل کیا گیا ہے۔ ان فلیٹوں کی تعمیر کے دوران مختلف گرین بلڈنگ پہل قدمیوں کو مدنظر رکھا گیا۔ اس کے تحت فلائی ایش اور تعمیر اور منہدم کی گئیں عمارتوں سے نکلے کچرے سے تیار اینٹوں کا استعمال کرنے کے ساتھ ساتھ تھرمل انسولیشن کے لئے دوہری گلیزڈ کھڑکیاں اور توانائی کی بچت کرنے والی ایل ای ڈی لائٹ فٹنگز، لائٹ کنٹرول کے لئے سینسر، کم بجلی کھپت یقینی بنانے کے لئے وی آر وی نظام سے آراستہ ایئر کنڈیشنر، پانی کی بچت کرنے والی کم بہاؤ والی ٹونٹیاں، بارش کا پانی جمع کرنے کا نظام اور شمسی پلانٹ لگائے گئے ہیں۔
وزیر اعظم نے راجیہ سبھا میں وبائی مرض پر بحث کے دوران جناب ہردیپ پوری کے ذریعہ کی گئی تقریر  اور وزیر صحت کے جواب کو شیئر کیا

نئی دہلی، 20 جولائی 2021: وزیر اعظم جناب نریندر مودی نے راجیہ سبھا میں کووِڈ۔19 کے موضوع پر بحث کے دوران مرکزی وزیر جناب ہردیپ پوری کے ذریعہ کی گئی تقریر کو ساجھا کیا۔وزیر اعظم نے ٹوئیٹ کیا، ’’یہ تقریر عالمی وبائی مرض سے متعلق مختلف موضوعات کی تفصیل بیان کرتی ہے۔‘‘ وزیر اعظم نے مرکزی وزیر جناب من سکھ منڈاویہ کی تفصیلی تقریر کا لنک بھی ٹوئیٹ کیا۔ وزیر اعظم نے ٹوئیٹ کرکے کہا، ’’اس تفصیلی تقریر میں کووِڈ۔19 سے متعلق متعدد پہلوؤں کو بصیرت انگیز اور حساس انداز میں شامل کیا گیا ہے۔ میں آپ سبھی سے ان کا تبصرہ سننے کی درخواست کرتا ہوں۔‘‘
شری گورو  تیغ بہادرکے یوم شہادت  پر وزیراعظم کا سلام عقیدت

وزیراعظم جناب نریندرمودی نے شری گورو تیغ بہادر جی کو ان کے یوم شہادت پرخراج عقیدت پیش کیاہے ۔ اپنے ٹویٹ میں وزیراعظم نے کہاہے کہ شری گورو تیغ بہادرجی کی شہادت ہماری تاریخ میں ایک ناقابل فراموش لمحہ ہے ۔ وہ آخری سانس تک انصاف کے لئے لڑتے رہے میں اس دن شری گوروتیغ بہادر کو سلام عقیدت پیش کرتاہوں ۔ دہلی میں واقع گورودوارہ سیس گنج صاحب کے میرے حالیہ دورے کی چند جھلکیاں ساجھا کررہاہوں :
وزیراعظم نے آج آربی آئی کی جانب سے اعلان کردہ اقدامات کی ستائش  کی

نئی دہلی، 17اپریل2020،وزیراعظم جناب نریندر مودی نے آج آر بی آئی کی جانب سے کئے گئے اعلانات کی ستائش کرتےہوئے کہا ہے کہ ان اقدامات سے لکویڈیٹی میں اضافہ ہوگا اور قرض کی فراہمی کی صورتحال بہتر ہوگی۔ اپنے ایک ٹوئیٹ میں وزیراعظم نے کہا ہے کہ آر بی آئی کی جانب سے @RBI کے ذریعے جو اعلانات کئے گئے ہیں، ان کے نتیجے میں بڑے پیمانے پر لکویڈیٹی کی صورتحال بہتر ہوگی اور قرض سپلائی میں اضافہ ہوگا۔ ان اقدامات سے ہمارے چھوٹے کارباریوں، ایم ایس ایم ای اور کاشتکاروں اور ناداروں کو بھی مدد ملے گی۔ اس کے ذریعےریاستوں کو ڈبلیو ایم اے حدود بڑھانے میں بھی مدد ملے گی۔ م ن۔ک ا۔
عدلیہ کے لئےبنیادی ڈھانچے کی سہولتوں میں اضافہ

کابینہ نے عدلیہ کی بنیادی ڈھانچے کی بہتری کی مرکزی سرپرستی میں چلنے والی اسکیم کو جاری رکھنے کی منظوری دے دی نئی دہلی۔16؍نومبر۔مرکزی کابینہ نے جس کی صدارت وزیراعظم جناب نریندر مودی نے کی۔ بنیادی ڈھانچے کی سہولتوں میں ترقی سے متعلق مرکزی سرپرستی والی اسکیم( سی ایس ایس ) کو 12 ویں پانچ سالہ منصوبے یعنی 1-04-2017 سے 31-03-2020 تک سے بھی زیادہ آگے جاری رہنے کی منظوری دے دی ہے۔ اس پر نیشنل مشن فور جسٹس ڈلیوری اینڈ لیگل ریفارمس کے ذریعہ ایک مشن موٹ کے طور پر عمل کیا جائے گا۔ جس پر اندازاً3,320 کروڑ روپے لاگت آئے گی۔ ایک آن لائن نگراں نظام کے قیام کی منظوری بھی دی گئی ہے تاکہ انصاف کا محکمہ زیر تعمیر کورٹ ہالوں اور رہائشی یونٹوں کی پیش رفت اور تکمیل کے بارے میں معلومات حاصل کرسکے اور اس اسکیم کے تحت مستقبل میں پورے ملک میں تعمیر کئے جانے والے کورٹ ہالوں اور رہائشی یونٹوں کے بارے میں بہتر انتظامات کرسکے۔ اسکیم کے فائدے اس اسکیم کے ذریعہ پورے ملک میں ججوں/ضلع اور ذیلی عدالتوں کے جوڈیشیل افسروں کے لئے مناسب تعداد میں کورٹ ہالوں اور رہائشی یونٹوں کی فراہمی بڑھانے میں مدد ملے گی۔ان میں ضلع ،ذیلی ضلع، تعلقہ، تحصیل، گرام پنچایت اور گاؤں کی سطح کے عدالتی لوگ شامل ہے۔ اس سے پورے ملک میں عدلیہ کی کارگردگی میں بہتری پیدا کرنے میں مدد ملے گی اور اس کی رسائی ہر شہری تک ہوسکے گی۔ مالی امداد عدالتی افسروں / ضلع ججوں اور ذیلی عدالتوں کے لئے کورٹ ہال اور رہائشی یونٹ کی تعمیر کے سلسلے میں عدلیہ کے لئے بنیادی ڈھانچے کی سہولتوں کو فروغ دینے کے مقصد سے مرکزی امداد ، سی ایس ایس کے تحت ریاستی حکومتوں اور مرکز کے زیر انتظام علاقوں کو دی جاتی ہے۔اس میں فنڈ میں حصہ داری مرکز اور ریاستوں کے درمیان 60 اور 40 کی ہوتی ہے۔لیکن اس میں شمال مشرقی اور ہمالیائی ریاستیں شامل نہیں ہے۔ شمال مشرقی اور ہمالیائی ریاستوں کے لئے فنڈ میں حصہ داری 90 اور 10 کی ہوتی ہے۔ البتہ مرکز کے زیر انتظام علاقوں کے لئے فنڈ کی 100 فیصد ادائیگی مرکز کے ذمہ ہوتی ہے۔اس سے ضلع اور ذیلی عدالتوں کے جوڈیشیل افسروں کے لئے3ہزار کورٹ ہالوں اور 1,800 رہائشی یونٹوں کی تعمیر کے موجودہ پروجیکٹوں کو مکمل کرنے میں مدد ملے گی۔ اسکیم کا جائزہ انصاف کا محکمہ جائزے کا آن لائن نظام قائم کرے گا جس سے زیر تعمیر کورٹ ہالوں اور رہائشی یونٹوں کی تعمیر کی پیش رفت اور تکمیل کے بارے میں معلومات حاصل کرنےنیز انتظام کے بہتر جائزے میں مدد ملے گی۔ جائزہ کمیٹی کی مختلف ریاستوں میں چیف سیکریٹیوں اور پی ڈبلیو ڈی کے اہلکاروں کے ساتھ پابندی کے ساتھ میٹنگیں ہوں گی۔ تاکہ تیز رفتار اور اچھی تعمیر کو یقینی بنایا جاسکے۔اس بات کا بھی جائزہ لیا جائے گا کہ مرکز جو رقومات جاری کرتا ہے وہ ریاستی حکومتوں کے ذریعہ پی ڈبلیو ڈی کے محکمہ کو کسی تاخیر کے بغیر پہنچ جائیں۔
وزیر اعظم نے وِشو کےموقع پر صحت  و خوشحالی کی دعا کی

وزیر اعظم جناب نریندر مودی نے وِشو کے موقع پر ، خصوصاً دنیا بھر میں آباد ملیالی عوام کو نیک ترین خواہشات پیش کیں۔ وزیر اعظم نے ایک ٹوئیٹ میں کہا ’’وِشو کے خصوصی موقع پر ، خصوصاً دنیا بھر میں آباد ملیالی عوام کے لیے نیک ترین خواہشات۔ میں دعا کرتا ہوں کہ یہ سال سبھی کی زندگیوں کو ڈھیر ساری خوشیوں اور اچھی صحت سے معمور کردے۔‘‘
وزیراعظم نے انڈر-19 عالمی کپ جیتنے پر ٹیم انڈیا کو مبارکباد دی

نئیدہلی۔03 فروری، 2018؛ وزیر اعظم جناب نریندر مودی نے انڈر -19 عالمی کپ جیتنے پر ٹیم انڈیا کے نوجوان کرکٹرز کو مبارکباد پیش کی ہے۔ وزیراعظم نے کہا کہ “اپنے نوجوانکرکٹرزکیزبردستکامیابیسےپوری طرح خوشہوں۔انڈر -19 عالمی کپ جیتنے پر میری طرف سے ان کو مبارکباد ۔ وزیراعظمنےکہاکہیہفتحہرہندوستانکے لیے انتہائیفخرکا باعث ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,